உடையான் முயன்றுறு காரியம் உறு தீவினை உடற்ற, இடையூறு உறச் சிதைந்தாங்கெனச் சரம் சிந்தின, விறலும்; தொடை ஊறிய கணை மாரிகள் தொகை தீர்த்து, அவை துரந்தான்- கடை ஊறு உறு கண மா மழை கால் வீழ்த்தென, கடியான்.	49 விண் போர்த்தன; திசை போர்த்தன; மலை போர்த்தன; விசை ஓர் கண் போர்த்தன; கடல் போர்த்தன; படி போர்த்தன; கலையோர் எண் போர்த்தன; எரி போர்த்தன; இருள் போர்த்தன; 'என்னே, திண் போர்த் தொழில்!' என்று, ஆனையின் உரி போர்த்தவன் திகைத்தான். 50